As kunste tog net land kon regeer - KKNK
PROGRAMME APPLICATIONS 2019
As kunste tog net land kon regeer
Kontemporêre musiek: ‘Karoo swing’
Twee van hulle ís al pa, so ’n mens kan hulle seker nie meer jonk noem nie, maar jy kan amper nie anders as om na Emo Adams, Bobby van Jaarsveld en Katlego Maboe as die jong manne van Afrikaanse musiek te kyk nie. Dit voel immers of dit net die anderdag is wat hulle hul deurbraak begin maak het.
Maar dan dink jy terug en besef dit is 11 jaar gelede wat Adams en Van Jaarsveld deel van Huisgenoot se konsert was om hul 90ste verjaardag te vier. Intussen het hulle solo-loopbane gebou en groot name geword. Tyd vlieg.
Adams, Van Jaarsveld en Maboe het nog ’n ding in gemeen: hulle is al drie aanbieders van gewilde TV-programme. All-rounders dus en manne wat nie terugstaan vir uitdagings nie.
Die drie het saamgespan, onder leiding van Adams se All Star Events, om Karoo Swing na die fees te bring. Die musikante op die verhoog was Take Note, die orkes wat gereeld vir Adams begelei.
Die program is saamgestel uit bekende Afrikaanse liedjies wat ’n swaai en ’n swing gekry het en die manne was elegant in swart en wit geklee. Daar is goedig onder mekaar gespot en daar is saam gesing en ook alleen.
Die klank het die produksie effens gepootjie. Die orkes was met tye te hard en dit was soms moeilik om die sangers te hoor. Vir so ’n produksie moet die orkes leer om bietjie terug te hou. ’n Konsert in ’n binnenshuise venue is nie dieselfde as een op ’n verhoog op ’n feesterrein nie, en harder is nie noodwendig beter nie.
Al drie die sangers het hulle goed van hul taak gekwyt, maar ’n mens moet tog vir Maboe ’n klein bietjie voortrek. Hy het ’n baie sterk stem en sy teenwoordigheid op die verhoog maak van hom ’n kunstenaar wat ’n plesier is om dop te hou.
Terwyl amper die res van die land Woensdag betoog het teen ’n regering wat nie na sy mense kyk nie, het ’n Maboe, ’n Adams en ’n Van Jaarsveld saam ge-swing.
As die kunste tog net die land kon regeer.
Tweets by @KKNKfees
© 2018 KKNK. Alle Regte Voorbehou. Digitale Projekbestuur deur Lumico.
DONDERDAG, 24 MAART
08:30 OPENING SESSION
• Reading from scripture and prayer – Pastor Andries Enslin
• Constitution of the congress
• Word of welcome
09:00 Guest speaker
Honourable Minister of Agriculture, Forestry and Fisheries, Senzeni Zokwana
09:30 Presidential address
Johannes Möller – President, Agri SA
10:00 Application of the ‘public custodianship’ concept in the post-1996 South African legislative
Prof Elmarie van der Schyff – North-West University
11:10 Key considerations driving the future trajectory of the food system
Prof Scott Drimie – University of Stellenbosch
Text nog ook